Σούπα από πτερύγιο καρχαρία

Η σούπα από πτερύγιο καρχαρία είναι δημοφιλές πιάτο της κινεζικής κουζίνας. Συνήθως σερβίρεται σε ιδιαίτερες περιστάσεις όπως γάμους ή δεξιώσεις,Keith Bradsher, Disneyland in China Offers a Soup and Lands in a Stew, 17 June 2005 The New York TimesCaroline Li, Lobster replaces shark's fin at Disney , The Standard, 16 July 2005  ή σαν έδεσμα πολυτελείας. Τα πτερύγια του καρχαρία προσφέρουν μόνον υφή, ενώ η γεύση προέρχεται από άλλα συστατικά. Η σούπα έχει ιστορία αιώνων και προέρχεται από την δυναστεία Μινγκ. Καθώς τα εισοδήματα των Κινέζων πολιτών ανεβαίνουν, ανεβαίνει επίσης και η ζήτηση για τη σούπα. Αυτό έχει ως αποτέλεσμα πολλά είδη καρχαρία να κινδυνεύουν με εξαφάνιση εξαιτίας της υπεραλίευσης για το πτερύγιο τους. Λόγω της σπανιότητας ορισμένων ειδών καρχαρία αυτό το πιάτο έχει απαγορευτεί σε πολλές χώρες.

 Ιστορία και παράδοση 
Η σούπα από πτερύγια καρχαρία προέρχεται από την Κίνα της δυναστείας Μινγκ όπου θεωρούνταν από τους Κινέζους ένας από τους 8 θησαυρούς της θάλασσας. Η φήμη αυτής της σούπας αυξήθηκε στα τέλη του 18ου και στις αρχές του 19ου αιώνα, όπου οι συνθήκες διαβίωσης άρχισαν να καλυτερεύουν.. Ή λιχουδιά ήταν περιζήτητη από τους αυτοκράτορες επειδή είναι σπάνια, νόστιμη και απαιτείται πολύπλοκη διαδικασία παραγωγής. Έχοντας γαστρονομική και συμβολική αξία η σούπα από πτερύγια καρχαρία είναι περιζήτητη στις σημαντικές περιστάσεις όπως γάμους, δεξιώσεις και σημαντικές επαγγελματικές συμφωνίες. Συμβολίζει πλούτο, δύναμη, κύρος και τιμή. Το σερβίρισμα αυτού του ακριβού πιάτου δείχνει σεβασμό και εκτίμηση προς τους επισκέπτες.

 Παρασκευή 
Τα πτερύγια που χρησιμοποιούνται στην αυθεντική σούπα από πτερύγιο καρχαρία προέρχονται από μια μεγάλη ποικιλία από είδη καρχαρία. Στην αρχή αφαιρείται το δέρμα από τα ωμά πτερύγια, κόβονται σε ωραίο σχήμα και λευκαίνονται για να αποκτήσουν πιο ελκυστικό χρώμα. Χρησιμοποιούνται τα θωρακικά, ραχιαία και ουραία πτερύγια του καρχαρία. Τα πτερύγια πωλούνται σε διάφορες μορφές όπως αποξηραμένα, βραστά και κατεψυγμένα. Επίσης κονσερβοποιημένα έτοιμα για κατανάλωση πτερύγια καρχαρία πωλούνται στις Ασιατικές αγορές.

 Γεύση 
Τα πτερύγια από μόνα τους είναι ουσιαστικά άγευστα. Ή γεύση της σούπας προέρχεται από τον ζωμός που προστίθεται. Τα πτερύγια καταναλώνονται μόνο για την ύφη τους. Ο κριτικός τροφίμων Keith Bradsher περιγράφει την ύφη τους ως «λαστιχένια, ζελατινώδη, ινώδη και νευρώδη, κάπου μεταξύ λαστιχένιας και τραγανής». Ή πρώτη αντίδραση του καταναλωτή είναι στην απουσία γεύσης. Στην Ασιατική κουζίνα η υφή έχει την ίδια αξία με την γεύση.

 Οφέλη στην υγεία 
Η κινέζικη κουλτούρα έχει αποδώσει στα πτερύγια καρχαρία υποτιθέμενες ιδιότητες όπως βελτίωση της σεξουαλικής ικανότητας, βελτίωση της ποιότητας του δέρματος, πρόληψη καρδιακών νοσημάτων και μείωση της χοληστερόλης. Αναφέρεται σε αρχαία κινέζικα ιατρικά βιβλία ότι τα πτερύγια καρχαρία βοηθούν στην αναζωογόνηση και στην θρέψη του αίματος, ενισχύουν την όρεξη, και είναι ευεργετικά για τα νεφρά, τους πνεύμονες, τον σκελετό και πολλά άλλα μέρη του σώματος. Οι βιταμίνες που περιέχονται στη σούπα από πτερύγια καρχαρία είναι πολύ λιγότερες από αυτές που περιέχονται σε μια σούπα λαχανικών, αλλά περιέχουν περισσότερο σίδηρο, ψευδάργυρο, ριβοφλαβίνη και φώσφορο από τις περισσότερες σούπες.
Υπάρχουν ισχυρισμοί ότι τα πτερύγια καρχαρία εμποδίζουν την ανάπτυξη καρκίνου αλλά δεν υπάρχουν καθόλου επιστημονικές αποδείξεις πάνω σε αυτό το θέμα. Η υπερβολική κατανάλωση πτερυγίων καρχαρία προκαλεί στειρότητα στον άντρα. Τα μεγάλα ψάρια όπως ο καρχαρίας περιέχουν μεγάλες ποσότητες υδραργύρου, αλλά η σούπα καταναλώνεται σπάνια και οι πιθανότητες για προβλήματα υγείας είναι ασήμαντες. Παρόλα αυτά, οι έγκυες, οι θηλάζουσες μητέρες και τα μικρά παιδιά συνιστώνται την αποφυγή της κατανάλωσης αυτού του προϊόντος.

 Τεχνητά πτερύγια καρχαρία 
Λόγω της σπανιότητας ορισμένων ειδών καρχαρία έχουν δημιουργηθεί υποκατάστατα, συνήθως από ζελατίνη, σόγια και ζυμαρικά.

 Απαγορεύσεις 
Πολλές ομάδες προστασίας της φύσης αποθαρρύνουν την κατανάλωση σούπας από πτερύγια καρχαρία, λόγω ανησυχιών για τον πληθυσμό των καρχαριών στον κόσμο και λόγω των απάνθρωπων συνθηκών παραγωγής. Οι καρχαρίες πιάνονται και τα πτερύγια τους αφαιρούνται ενώ είναι ακόμα ζωντανοί και μετά ξαναπετιούνται στην θάλασσα, με αποτέλεσμα να αργοπεθαίνουν. Σε πολλές χώρες της Ευρώπης και της Αμερικής η πώληση αυτής της σούπας έχει απαγορευθεί εντελώς, ενώ στην Λαϊκή δημοκρατία της Κίνας απαγορεύεται η κατανάλωση της στις επίσημες δεξιώσεις.

 Παραπομπές 

 Πηγές 
 Baum J.K., Myers R.A., Kehler D.G., Worm B., Harley S.J., Doherty P.A. (2003) — Collapse and Conservation of Shark Populations in the Northwest Atlantic. Science, 5605: 389–392.

 Εξωτερικοί σύνδεσμοι 

 Decimating Shark Population for Some Soup ABC News, 30 October 2006.
 Fisherman holds shark fin by The Smithsonian Institution: Ocean Portal
 How Sharks Have Paid the Price for Demand for Shark Fin Soup. The Voice of America's Special English Branch.
 Shark Truth  – a grassroots nonprofit dedicated to promoting awareness, education and action about shark fin soup in the Chinese community

Κατηγορία:Κινεζική κουζίνα
Κατηγορία:Απομιμήσεις τροφών